DIE MANNE KAN SPEEL OOK deur sneeuwolf | Bydraes | Woes - Kreatiewe platform vir Afrikaans
Titel: DIE MANNE KAN SPEEL OOK
Aantal woorde: 1595
Datum gepubliseer: 13 Sep 2011
Asseblief dames; Gun my hierdie vertelling net vir die mans.
Ek stel dit kategories dat julle in elk geval min simpatie met manne se probleme het.
Baie dankie in liefde – plus twee drukkies,
(met my hande op jou mooi boudjies)
Dit is Donderdag. Ek is besig om reg te maak vir vanmiddag se manne dag byeenkoms.
Ek het klaar die stuk grond gelyk gemaak en gehark. Netjies al die klippies verwyder.
Met ’n stok maak ek in ’n ry die sirkel, bokant die reghoekige blokkie met die streep reg deur die middel dan weer ’n sirkel en bokant weer ’n blokkie en só gaan ek aan tot by die groot sirkel heel bo.
Toegewyd werk ek. Een keer per maand is dit speeldag, dan speel ons hop – scotch, kennetjie, tjoekie, top gooi ; Jan Plofstof is vanjaar nog die kampioen met albasters.
Die manne besluit vooraf wat gespeel gaan word sodat ek die voorbereidings kan doen.
Een dag per maand vleg ons. Ons vleg macramé’s, scooby-doopies, visnette, gooi nette, nette vir bakkies ( Ek meen, ons is armblankes en moet werk vir geld.) Die versoek kan maar inkom. Hierrie rumatiek-gout-artritis vingers, kan enige ding vleg.
Wag, laat ek ophou verduidelik. Glo maar; Bly maar glo, ons drink net en bespreek vroumense. Bly maar glo ons is onheilig en nie manne van ons huise en kerke nie. Glo dit maar.
Glo maar daarby ons is niksdoen loufers. Ons is verveelde, frustreer de uitskot bulle. Glo maar jou glo.
Ek waarsku jou net een ding. Glo wat jy wil, moet net nie spot met siekte nie. Ons is nie juis baie gesond nie.
Hier en daar is een wat ly.
Tom, Henk en Frans ly almal aan slappielaaites. Maak maar gebruik van ’n sosatie stokkie om te help.
Hennie, ek en Casper afdraand gesig ly aan Malaki – Dit is só ’n drie duim groeisel van akkies op die brein.
Yster Johan, ( Hy was ’n motor biker; Is so vannie ysters van al die val dat Ernst Scrap Metal al ’n stewige opsie op sy body het) ly aan spiral balls. Om een of ander rede verlaat sy knaters hulle rusplek en styg op hier na sy belt se kant toe. As hy aankom en vasdruk, dan weet ons sommer ou Johan het weer wentel siekte.
Eendag kom hier só ’n eenkant Dominee aan. Hy het ook geglo en wil met ons kom en primiteer oor drank.
Hy het twee glase. In die een gooi hy drink water. In die ander van my kosbare mampoer. Hy loop na my erdwurm bak en kry een van my mooi vet wurms.
Ons maak kringetjie. Die man is dalk afkomstig van Moses se bloedlyn. Hy gaan toor.
Dominee laat sak die wurmpie innie water:
“Sien hoe lekker swem hy?”
Ons sien. Die wurmpie swem heerlik.
Dominee haal die wurmpie uit en sak dit in die mampoer:
“Kyk, kyk mooi wat gebeur!”
Ons kyk. Die wurmpie gee ‘n paar krulle en kardoef! Daar dryf hy witpens bo. Kapoet!
“Sien julle? Wat dink julle is die les?”
Vir ’n rukkie is ons stil. Carel hoenner maak keel skoon:
“Dominee, jy is wonderlik. Jou boodskap is duidelik; ’n Man wat drink het nie wurms nie !”
Dus, al is ons effe kreupel, ons het nie wurms nie.
Des nie teen staande, bly ons nuttig vir die samelewing.
Ek vat die gieter, haal af die sprei kop en met sterk kalkwater in, maak ek my stokmerke mooi wit. Diegene wat stiksienig is, moenie kan klae as hulle oortrap nie. Ek staan só skuins terug en beskou my handewerk. Tevrede gaan haal ek die kieries.
Daar is manne wat ly aan Laminaaites. Dit is nou die lot wat destyds die boek bestel het.
Ek onthou goed. Kies en Keur Boeke het die koms daarvan aangekondig met die nodige ouderdom beperking:
Encyclopedia of sex practice.
Daardie tyd was net die ‘matrimonial style’. bekend. Hierdie boek het met twee en dertig ander style te voorskyn gekom.
Die een het pitsere op die knieë veroorsaak, veral op die destydse Ozite matte.
Dan het dit ook beserings aan die knieë veroorsaak as jy ‘n skelmpie na die lang bome toe vat. Die klein klippies op die grasperke, tussen die grafte en jou omkyk na die sleepsel in die dou wat agtergelaat word. Dit is belangrik om daardie sleepsel af te treë om môre met die lengte daarvan te spog.
Hierdie oefening veroorsaak Laminaaites in die knieë.
Nou vir daardie belastigdes word kieries gegee.
Ons hop-scotch word nog volgens die boek gespeel; Die eerste rondte met albei voete, die volgende rondte met net die linker voet en die laaste rondte met die regter voet.
My foon, met sy wonderlike funksie van waarsku, het my vroegoggend al herinner dat dit ook vandag ou Henk se afsterwe verjaarsdag is. Henk het, soos dit sy status gepas het, net osbloed gedrink. Swaar rooiwyn.
Ek loop haal die bossie blommetjies en die bottel wyn en sit dit gereed op die draad tafeltjie in die koelte. Ek maak dit nie oop vir asemhaal nie. Henk is mos nie hier nie.
Die eerste manne vang my waar ek besig is om die braaier te pak met hout.
Die leeg petrol drom keer dat hulle nie per ongeluk op die baan ry nie. Hulle is vol lof vir my mooi uitleg van die baan.
Terwyl ons wag vir die res, knak ons ‘n knertsie.
Met al die manne bymekaar, gedenk ons eers ou Henk se afsterwe. En praat met lof van die slim man se wyshede.
Die eerste uur of wat daarna, terwyl ons die spiere ge-olie kry, verwyl ons met die oor en weer vrae.
Ons stel mos belang in wat by die huis aangaan. Met vroulief, die diere en die tydverdryf
Ek merk op dat Belustige Frans effe aan die stil kant is. Dit lyk vir my hy het iets op die hart.
“Frans, jy praat vandag met die hart, het jy ‘n probleem?”
Frans sluk sy dop af, reik na die fles en skink sonder woorde die volgende een.
Die manne is nou stil. Almal hou Frans dop. Die atmosfeer word swanger in afwagting. Ek sien die kyk in hulle oë en sommige trek die skouers op.
Dit is waarvoor Frans gewag het. Almal se aandag. Hy trek los:
“ Die honeymoon couple het kom kuier.”
OK. Ons weet; Ons was almal op daardie lekker troue drie weke gelede. Frans se jongste het getrou en ons het lekker gekuier.
Dik Daan wil weet:
“Is hulle nog gelukkig Frans? het hulle mekaar darem mooi leer ken?”
“Daan, die eerste drie dae het ek en Lettie getwyfel. Hulle het net nooit uit die kamer gekom nie. Ons was bekommerd. Sien, drie weke op honeymoon en steeds wil hulle alleen wees. Alleen in die kamer met die deur gesluit.
Ons het gewonder of hulle nie ‘n probleem het wat hulle so by hulle self wil uitsorteer nie,”
Dik Daan dink net aan kos;
“Fransman, hulle moet darem seker eet en bad en vars lug kry, hoe het hulle gemaak?”
“Daan, hulle eet alleen in die kamer, gaan bad saans saam, hulle is altyd te haastig om te gesels en vlug terug na hulle kamer en trek die deur toe. Ek en Lettie het geweet hulle het daardie boek saam met hulle en dat hulle die ding behoorlik wil deur werk”
Buks Botha vat nie nonsens nie;
“En jy en Lettie ? Julle laat hierdie nonsens van hulle maar toe? Julle weet mos dat dit maande sal vat om al die styles in daardie boek te bemeester”
Frans gooi nog een in.
“Manne, ons doen toe maar die lelike ding. Lettie was eerste. Ek sien haar buk by die toe deur se sleutelgat. Ek sien haar, sy loer daar deur. Sy kyk wat die twee daar binne doen.
Ek het my vervies en ruk haar terug. Sy kalmeer my saggies en spoor my aan om ook te kyk.
Ek het gehuiwer maar haar aanspoor was sterk. Teen my wil en sin, buk ek af en ek loer ook.
Ek hou aan loer. Ek kan nie glo wat ek sien nie.”
Nou is die manne in spanning. Frans kom nie tot sy punt nie. Hulle maak die bottel leeg en Tom loop haal nog ‘n bottel.
Ek stamp aan Frans:
“Kom tot ’n punt man, vertel maar, ons is mos pelle.”
“Willem, hulle het ’n speletjie gespeel!”
Almal roep gelyk:
“Gespeel ? Is hulle gek? Pas getroud en hulle speel agter in toe deur speletjies?”
Frans waai met sy een hand, vat ’n sluk en kalmeer.
“Laat ek julle vertel:
Die twee is albei kaalgat. Hulle sit so-effe uitmekaar op hulle hurke. Sy het in haar hand ’n klompie ringetjies, daardie vrugtefles se los ringetjies en hy het ‘n hand vol albasters.”
Die manne kyk vir mekaar, kyk vir Frans, kyk weer vir mekaar en Frans trek los:
“Weet julle wat? Sy kry ’n beurt, korrel mooi en probeer die ringetjie oor Boetie se stywe lat gooi. Dan kry hy weer ’n beurt, vat die albastertjie en met sy vingers probeer hy dit in die kol skiet! só speel hulle die hele dag.”
Die manne is verstom.
“Frans en toe? Wat doen julle toe?”
“Nee, wat. dit het vir ons na iets anders gelyk. Hierdie ding is nie in daardie seks boek nie. Ek jaag Lettie toe dadelik kamer toe, gaan kombuis toe en gee vir Siena opdrag:
‘Loop roep vir Jafta.’
Jafta kom aangehol en ek stuur hom:
‘Jafta, gaan haal dadelik vir die ou baas ’n trekker tyre en ’n boerpampoen!”
Breinoefening vir mannedag -
Beraam 'n plan met 'n blik pynappelringe, spuitroom en 'n cherrie (dis nou die rooi soort met die groen stingeltjie aan!)
8 jaar 4 maande 2 weke 2 dae 10 ure oud
8 jaar 4 maande 2 weke 2 dae 22 ure oud
Die manne ...
8 jaar 4 maande 2 weke 3 dae 3 ure oud
Wolf, dis ek, Bokka wat praat. Sy het nie gelees nie. Want sy het jou vergun om net vir die manne te laat lees. Ek, Bokka, het toe maar gelees en ek sê dankie vir die plan. Ons sal dit vir 'n laaaang tyd moet bêre. Solat ons ook eers kan oud raak soos die manne. Laaaaang tyd.
8 jaar 4 maande 2 weke 3 dae 4 ure oud
Die manne kan speel...
Ek voel op hierdie oomblik soos ta Stienie, van Agter elke man! Dink jy dis toevallig, Willie...whahhaha...moet ek ook sê soos sy...sies vir julle om die jong getroudes te wil afloer en naboots en oeps vir julle 'tools' alla mintag!
8 jaar 4 maande 2 weke 3 dae 5 ure oud
Seks Die lewe Geluk Bejaardes Huwelik Eg Suid Afrikaans Liggaamlik Ongeskik Alkohol vriende Mans Sport Humor Inspirerend Fantasie